Fibromyalgia Diet | Health24
Posted by: Susan | 2004/11/10
Can you please help me with a diet for Fibromyalgia
Wat is goed en wat moet ek vermy. Ek het eers gewig verloor en daarna 15kg gewig opgetel sedert ek gediagnoseer is hiermee
Ek is jammer om te hoor dat jy hierdie probleem-siekte onder lede het. Ek wil graag aanraai dat jy 'n lae-vet, hoë-vesel dieet (kliek op 'Diet' en 'Weight loss' en 'Slimming Diet' vir 'n kopie) probeer. Hierdie dieet sal help met die gewigsverlies, maar omdat dit gebalanseer is en baie vrugte en groente, onverfynde grane en lae-vet melk en suiwelprodukte bevat, sal dit ook help vir die ME. Ek wil ook aanbeveel dat jy 'n volledige vitamine- en mineraalsupplement soos Centrum of Supradyn Forte, en Salmolietablette neem. Hierdie aanvullings help om jou immuunsisteem te stimuleer. Indien moontlik probeer om elke dag bietjie te oefen, bv gaan stap vir 30 minute in die vars lug. Dit blyk dat ligte, gereelde oefening wel teen ME help. Maak ook seker dat jy baie rus en genoeg slaap kry. Indien jy aan depressie ly (iets wat dikwels met ME gebeur), raadpleeg 'n kliniese sielkundige dat jy ook hulp vir hierdie aspek kan kry. Vra jou huisarts om jou te verwys.
Ek hoop jy voel gou beter en verloor ook gewig.